Boeing 777X

Boeing 777X er en serie av Boeing 777-familien av tomotors langdistanse­passasjerfly under utvikling ved Boeing Commercial Airplanes  i USA. 777X blir levert i to varianter, 777-8 og 777-9. Flytypen er utstyrt med nye motorer, vinger i komposittmateriale og teknologi fra Boeing 787.Boeing 777X fact sheet     . Boeing, juni 2013. Den er ment å skulle konkurrere med Airbus A350. Den første flyvningen fant sted i januar 2020.

 Design 
I konstruksjonsplanene for Boeing 777X inngår utforming av kabinen med detaljer som opprinnelig ble introdusert med Boeing 787 Dreamliner. Disse omfatter større vinduer enn tidligere kommersielle fly, økt kabintrykk tilsvarende lufttrykket ved 1 800 meters (6 000 fot) høyde, større takhøyde og høyere luftfuktighet. Strukturelle endringer av det opprinnelige 777-flyskroget er nødvendig for å muliggjøre implementering av disse designforbedringene samt større kabinbredde. Det er planlagt at 777X skal utstyres med innklappbare, tilbakestrøkne vingetipper slik at det kan plasseres i samme størrelseskategori som dagens 777-maskiner.Liebherr division to build 777X folding wing-tip systems  

 Varianter 
 777-8X 
777-8X ligger lengdemessig mellom 777-200ER og 777-300ER, er utrustet med seteplass til om lag 350 passasjerer i en konfigurasjon med tre klasser og har en rekkevidde på 9 300 nautiske mil (17 200 kilometer) eller mer. Denne varianten er ment å erstatte 777-200LR og er en direkte konkurrent til Airbus A350-1000. Den innvendige kabinbredden er økt fra 5,87 meter i de tidligere 777-modellene til 5,97 meter i 777-8X. Dette vil gjøre det mulig å innrede kabinen med ti seter i bredden på økonomiklasse, med 46 centimeter (18 tommer) brede seter. 

 777-9X 
777-9X er en ytterligere strukket variant med setekapasitet for over 400 passasjerer i en konfigurasjon med tre klasser og en rekkevidde på mer enn 8 200 nautiske mil (15 200 kilometer). Boeing hevder at den «ikke vil ha noen konkurrent i sitt markedssegment».Boeing Statement on Lufthansa Selection of Boeing 777X for Future Long-Haul Fleet  . Boeing, 19. september 2013. 777-9X skal etter planen settes i produksjon i 2017 og komme i kommersiell drift i 2020. 777-9X har samme innvendige kabinbredde som 777-8X (5,97 meter), med ti seter i bredden på økonomiklasse og med opptil 46 centimeter (18 tommer) brede seter. 

 Bestillinger 
+ Faste bestillinger av Boeing 777X Dato for fast bestilling Land Flyselskap Antall bestillinger -8X -9X Totalt Tyskland Lufthansa 0 20 20  De forente arabiske emirater Etihad 8 17 25 Hongkong Cathay Pacific 0 21 21 De forente arabiske emirater Emirates 35 115 150 Qatar Qatar Airways 10 50 60 Japan All Nippon Airways 0 20 20 Totalt  53  243  296
Note

 Spesifikasjoner 
+ Spesifikasjoner etter modell Modell  777-8X  777-9X Cockpit-besetning To Typisk setekapasitet 350 (i tre klasser) 406 (i tre klasser) Lengde 69,5 m 76,7 m Vingespenn Utfoldet: 71,8 m  Sammenfoldet: 64,8 m Vingens sveipvinkel  Ikke kjent Halehøyde 19,7 m Kabinbredde  5,97 m Setebredde  45,7 cm (18 tommer) i økonomi med ti seter i bredden Skrogbredde  6,20 m Maksimal lastekapasitet 40× LD3  48× LD3 Maksimal egenvekt Ikke kjent  164 202 kg Operativ tørrvekt  Ikke kjent  188 241 kg Maksimal null-drivstoffvekt  Ikke kjent  239 043 kg Maksimal landingsvekt Ikke kjent  252 651 kg Maksimal startvekt  351 500 kg Typisk marsjhastighet   Ikke kjent Topphastighet Ikke kjent Maksimal rekkevidde > 9 300 nm(17 224 km)  > 8 200 nm(15 186 km) Startdistanse ved MTOW (havnivå, ISA) Ikke kjent Maksimal drivstoffkapasitet Ikke kjent Maksimal operasjonshøyde 13 140 m (43 100 ft) Motor (×2) General Electric GE9X  Skyvekraft (×2) 470 kN (105 000 lbf)
Note: Dette er kun foreløpige data for 777X.

 Se også 

 Referanser 

 Eksterne lenker 

 Offisiell nettside for 777X på newairplane.com 

777X
Kategori:Tomotors jetdrevne luftfartøy
Kategori:Foreslåtte luftfartøy fra USA
Kategori:Passasjerfly
Kategori:Bredbuksfly